คือเป็นคนร้องไห้ง่ายค่ะร้องไห้บ่อยมากด้วยเวลามีอะไรกระทบจิตใจนิดหน่อยก็ร้องไห้แล้วแม้แต่เรื่องนิดๆหน่อยก็ร้องแล้วค่ะแต่เวลาออกไปข้างนอกหรือไปเรียนก็จะยิ้มร่าเริงแต่พอกลับมาบ้านก็จะซึม นั่งร้องไห้บ้าง นั่งเงียบคนเดียว เก็บตัว อยู่แต่ในห้องอยู่แต่ในบ้าน แต่ถ้ามันจำเป็นจริงๆถึงจะออกค่ะแต่บางทีก็มีอารมณ์อยากฆ่าตัวตายบ้างค่ะบางทีก็มีอารมณ์หงุดหงิดง่ายหัวร้อนง่าย.ไม่ทราบว่าที่ถามไปอาการเหล่านี้เสี่ยงเป็นโรคอะไรหรือเปล่าคะ
สวัสดีค่ะ จากอาการดังกล่าวมานั้น อาจมีความผิดปกติทางอารมณ์ หรือเป็นคนที่พื้นอารมณ์เป็นคนเศร้าง่าย มีภาวะซึมเศร้า โรคซึมเศร้าภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานแต่หากมีภาวะดังกล่าวนานติดต่อกันเกิน 2 สัปดาห์ เป็นตลอดไม่ดีขึ้น มีความคิดอยากฆ่าตัวตาย อาจเป็นโรคซึมเศร้า ที่ควรได้ยาหรือการทำจิตบำบัดภายใต้การดูแลของจิตแพทย์ร่วมไปด้วยการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ทำอะไรที่เราชอบและทำได้ดี ใช้เวลาอยู่กับคนที่เรารักให้มากขึ้นค่ะ